Tänu igasugustele mängudele on nüüd selliste inimestega tutvutud, koos mängitud ja öid veedetud, keda muidu tavaelus iial ei kohtaks (võib-olla ehk ainult kohtuistungil või arstikabinetis, aga  katsu sa sellistes kohtades rääkida muust peale oma probleemide). Tänu lauamänguõhtutele ja -laagritele on pimedad sügis- ja talveõhtud sisustatud. Rääkimata sellest, et ka muud ajad üritatakse võimalikult kiiresti erinevate mängudega ära täita (nädala kava: esmaspäeva õhtul - The 3 Musketeers, teisipäeva õhtul lauamängude praktikum, kolmapäeva õhtul lauamänguklubi, neljapäeva õhtul - Cleopatra and the Society of Architects, reede õhtu vaba, laupäev - 18AL, pühapäev - Twilight Imperium).